NAZIV OBVEZNIKA: **HRVATSKO NARODNO KAZALIŠTE U ŠIBENIKU**

POŠTA I MJESTO: 22000 Šibenik

ULICA I KUĆNI BROJ: Kralja Zvonimira 1

BROJ RKP: 33667 OIB: 58343929119

MATIČNI BROJ: 03019624 ŠIFRA DJELATNOSTI: 9001

RAZINA: 21 RAZDJEL: 000 ŠIFRA GRADA: 444

ŠIFRA ŽUPANIJE: 15

PODATCI ZA KONTAKT: 022/217-719, racunovodstvo@hnksi.hr

BILJEŠKE UZ FINANCIJSKE IZVJEŠTAJE

ZA RAZDOBLJE 2023-12

Šibenik, 31. siječnja 2024.

1. **UVODNI DIO**

 Hrvatsko narodno kazalište u Šibeniku javna je ustanova u kulturi čiji je osnivač grad Šibenik i kao takvo je proračunski korisnik jedinice lokalne samouprave i posluje prema važećim zakonima i pravilnicima o proračunu. Financijski izvještaji za razdoblje od 01. siječnja do 31. prosinca 2023. godine sastavljeni su sukladno odredbama čl. 139. *Zakona o proračunu* (Narodne novine broj 144/2021) i *Pravilnika o financijskom izvještavanju u proračunskom računovodstvu* (Narodne novine broj 37/2022).

U financijskom izvještaju prikazano je ukupno poslovanje ostvareno kroz vlastitu dramsku produkciju, gostovanja u Hrvatskoj i inozemstvu, glazbeno-scenski program, gostovanja Arsenovog ferala te realizacijom 63. Međunarodnog dječjeg festivala Šibenik-Hrvatska.

Realizirane su premijere domaće produkcije *Kauboji, Repertoar*, *Progovori*, *Medengaj, Dražen* (u koprodukciji s Gradskim kazalištem Trešnja) i *Dođi gola na večeru*.

Hrvatsko narodno kazalište u Šibeniku uz prihode od osnovne djelatnosti ostvaruje i dio prihoda iz ostalih djelatnosti prema kojima je u sustavu poreza na dodanu vrijednost. Dio prihoda ostvaruje i trgovačkom djelatnošću prodajući suvenire Međunarodnog dječjeg festivala Šibenik -Hrvatska i knjige *Trajni sukob s Nečastivim*, autorice Grozdane Cvitan.

Osoba odgovorna za donošenje financijskih izvješća u Hrvatskom narodnom kazalištu u Šibeniku je ravnatelj Jakov Bilić, mag.art, a osoba odgovorna za sastavljanje financijskih izvještaja je Josipa Vidović Ninić, mag. oec., voditelj računovodstva.

1. **BILJEŠKE UZ PR-RAS**

U izvještaju o prihodima i rashodima, primicima i izdacima pod šifrom 6 iskazani su prihodi poslovanja u iznosu od 1.396.503,97 eura, rashodi poslovanja pod šifrom 3 u iznosu 1.274.782,41 eura i rashodi za nabavu nefinancijske imovine pod šifrom 4 u iznosu 106.384,86 eura.

U 2023. godini značajno povećanje bilježi se na prihodima Tekuće pomoći proračunskim korisnicima iz proračuna koji im nije nadležan za 75,2%, a razlog su povećane namjenske potpore Ministarstva kulture i medija, a najznačajnije povećanje bilježi se na prihodima uplaćenim od strane Šibensko-kninske županije za realizaciju 63. Međunarodnog dječjeg festivala Šibenik-Hrvatska.

Ministarstvo kulture i medija dodijelilo je HNK u Šibeniku i bespovratna sredstva za nabavu dugotrajne nefinancijske imovine u iznosu od 46.452,98 eura što je i razlog povećanju rashoda u razredu 4.

Na Ostalim nespomenutim prihodima pod šifrom 6526 evidentiraju se prihodi od osnovne kazališne djelatnosti koji uključuju izvedbe vlastitih i gostujućih predstava, glazbeno-scenski program te ulaznice za MDF Šibenik-Hrvatska. U 2023. godini završen je spor s djelatnicom te je ista podmirila troškove sudskog spora koji su evidentiranu u sklopu konta 6526. Vlastita djelatnost također bilježi značajno povećanje prihoda zbog većeg broja dramskih gostovanja s predstavama Halatafl i Prijevara, te dječjih predstava u Hrvatskoj i inozemstvu, ali i prodaje ulaznica za veći broj programa na MDF-u.

U 2023. godini u odnosu na prethodnu godinu ostvareni su niži prihodi od prodaje proizvoda i robe (šifra 6614) zbog manjeg obujma prodaje tematskih suvenira MDF-a.

Prihodi od pruženih usluga koje ostvaruje HNK u Šibeniku odnose se na prihode od dječjih radionica i Zbora Zdravo maleni, sponzorstva, te najmove dvorane i pripadajuće kazališne opreme, te je HNK u Šibeniku u 2023. godini uz redovne dječje aktivnosti, ostvario i povećani prihod od najma dvorane slijedom sklopljenih ugovora s poslovnim partnerima za korištenje dvorane u svrhu izvedbi gostujućih predstava.

Tekuće donacije u 2023. godini povećane su za 55,3%, a najvećim dijelom odnose se na donacije i bespovratna sredstva za realizaciju Međunarodnog dječjeg festivala Šibenik- Hrvatska.

Povećanje konta plaća za redovan rad (šifra 3111) pod utjecajem je povećanja osnovice za obračun plaća zaposlenika HNK u Šibeniku odlukom osnivača, a što je za posljedicu imalo i povećanje rashoda u sklopu 3132.

Povećanje ostalih rashoda za zaposlene (šifra 312), nastali su slijedom specifičnih okolnosti kao što je isplata otpremnine radniku zbog odlaska u starosnu mirovinu, potpora radniku u slučaju smrti užeg člana obitelji, te porast iznosa božićnice i regresa koji su se isplaćivali radnicima u 2023. godini.

Učestalija gostovanja utjecala su na veći konto službenih putovanja (šifra 3211) koji je porastao za 50,4% u odnosu na prethodnu godinu, ali i na konto Intelektualnih i osobnih usluga za 11%.

U 2022. godini HNK je imao trošak osposobljavanja tehničkog osoblja koji je izostao u 2023. godini te su rashodi stručnog usavršavanja smanjeni.

Ulaganje u premijernu vlastitu produkciju, kao i povećani broj vlastitih izvedbi, utjecali su na povećani trošak rekvizite koja se evidentira u sklopu 3221 Uredski materijal i ostali materijalni rashodi.

Konto materijala i sirovine (šifra 3222) bilježi pad zbog smanjene prodaje kao što je navedeno u obrazloženju konta 6614.

U 2022. godini realizirana je nabava kazališnog zastora te ista nije evidentirana u 2023. godini što je posljedično dovelo do smanjenja rashoda za Materijal i dijelovi za tekuće i investicijsko održavanje, a rashodi za sitni inventar su smanjeni zbog specifičnosti troškovnika produkcija u 2023. godini.

Veći rashodi iskazani su na kontima Usluga telefona, pošte i prijevoza, a značajne troškove u 2023. godini bilježimo na gostovanju predstave iz Vijetnama u sklopu MDF.

Održavanje voznog parka, kao i kazališne zgrade i ostalih prostora doveli su do povećanja usluga tekućeg i investicijskog održavanja, a slijedom smanjenja troškova informiranja smanjene su usluge na kontu Usluge promidžbe i informiranja.

Čišćenje i dezinfekcija prostora zgrade doveli su do značajnog povećanja Komunalnih usluga za 31,9% dok je do povećanja Zakupnina i najamnina došlo zbog djelomičnog povratka MDF Šibenik-Hrvatska na razdoblje prije pandemije.

Plaćanje izrade, dizajna i prilagodba vizuala nove web stranice kazališne kuće rezultirao je velikim povećanjem konta računalne usluge (šifra 3238).

Naknade troškova osobama izvan radnog odnosa kao i troškovi reprezentacije u 2023. godini povećani su uslijed visokog rasta cijena u području usluga smještaja i prehrane, a koje su se naročito koristile za vrijeme trajanja Međunarodnog dječjeg festivala u lipnju i srpnju.

Veća prodaja ulaznica vidljiva kroz povećanje prihoda na 652, povećala je i konto ostalih nespomenutih rashoda poslovanja za 32,6% (šifra 3299), ali i ostalih financijskih rashoda zbog kartičnog plaćanja.

Opremanje tehničke službe od strane Ministarstva kulture i medija Republike Hrvatske i kupnja montažno – demontažne tribine zabilježila je znatno povećanje na kontu uređaji, strojevi i oprema za ostale namjene (šifra 4227) uz istodobno povećanje konta uredska oprema i namještaj (šifra 4221) zbog ulaganja u računalnu opremu upravne zgrade Kazališta.

Prilikom preuzimanja predloška financijskog izvještaja nastale su tečajne razlike u odnosu na poslovne knjige s datumom 1.1.2023., iste su dane u nastavku:

|  |  |  |  |  |
| --- | --- | --- | --- | --- |
| RAČUN | OPIS STAVKE | IZNOS IZVJEŠTAJ | IZNOS BILANCA | RAZLIKA |
| 6361 | Tekuće pomoći proračunskim korisnicima iz proračuna koji im nije nadležan | 83,880.81 | 83,880.82 | -0.01 |
| 3221 | Uredski materijal i ostali materijalni rashodi | 12,722.80 | 12,722.81 | -0.01 |
| 92221 | Manjak prihoda poslovanja preneseni | 17,421.59 | 17,421.26 | 0.33 |
| 4227 | Uređaji, strojevi i oprema za ostale namjene | 25,855.18 | 25,855.17 | 0.01 |
| 19 | Rashodi budućih razdoblja i nedospjela naplata prihoda | 45,369.94 | 45,369.95 | -0.01 |
| 63613 | Tekuće pomoći proračunskim korisnicima iz proračuna JLPRS koji im nije nadležan | 11,546.88 | 11,546.89 | -0.01 |

**3. BILJEŠKE UZ BILANCU**

U bilanci je prikazana ukupna imovina HNK U ŠIBENIKU na B001 koja iznosi 456.061,93 eura, a sastoji se od nefinancijske imovine na B002 u iznosu od 306.705,82 eura i financijske imovine na 1 u iznosu od 149.356,11 eura.

Nefinancijska imovina povećala se u 2023. godini za 16,9% te na kraj 2023. godine iznosi 306.705,82 eura. U tijeku 2023. godine realizirane su nabave dugotrajne imovine uz bespovratna sredstva Ministarstva kulture i medija, potom nabave iz vlastitih izvora prihoda te najveća nabava, za koju je proveden i postupak javne nabave, odnosi se na nabavu montažno-demontažne tribine za potrebe Međunarodnog dječjeg festivala Šibenik – Hrvatska.

U tijeku 2023. godine dio ustanova grada Šibenika našao se pod kibernetičkim napadom te je Hrvatsko narodno kazalište u Šibeniku, uz vlastita sredstva i sredstva osnivača, uložilo u nabavu nove računalne opreme (0221) te nove sigurnosne mreže (0262).

U posljednjih nekoliko godina uložena su velika sredstva u svrhu opremanja Kazališta, što je uvelike realizirano uz pomoć osnivača i Ministarstva kulture i medija, te se nabavljena oprema godišnje ispravlja i prikazuje na kontima 02922 gdje vidimo porast od 38,5%.

Skupina 12 bilježi povećanje potraživanja za 24,9% u što su uključena potraživanja od partnera te potraživanja za isplaćenu plaću na teret HZZO-a. Također u skupini 12 evidentirano je potraživanje za nenaplaćene kartice s kraja 2023. godine.

Potraživanja za upravne i administrativne pristojbe, pristojbe po posebnim propisima i naknade povećanja za 116,6% u odnosu na prethodno razdoblje, a glavni razlog je velik broj izvedbi u prosincu 2023. godine čija će naplata biti realizirana kroz prvo tromjesečje 2024. godine, a uključuje i prodaju preko online platforme.

Razlog smanjenju podskupine 166 za 26,7% u odnosu na prethodno razdoblje je zbog poboljšane kontinuirane naplate prihoda što je utjecalo i na samo povećanje prihoda na podskupini 661 u obrascu PR-RAS.

Potraživanja iskazana na podskupini 167 manja su za 17,9% zbog povećane likvidnosti i bržeg podmirivanja obveza što se očituje i na razredu 2 koji bilježi smanjenje za 15,1% u odnosu na prethodno razdoblje.

Najveće promjene očituju se u podskupinama 232, 239 i 24, dok je na podskupini 231 Obveze za zaposlene došlo do povećanja za 19,6%, a razlog je povećanje osnovice za obračun plaće temeljem odluke osnivača.

Kao što je prethodno navedeno, u 2023. godini nabavljena je značajna oprema za kazalište što je utjecalo i na povećanje Vlastiti izvori iz proračuna za 18,1%.

Poboljšana naplata potraživanja, kao i brže podmirenje obveza, u cjelokupnom razdoblju, utjecali su i na financijski rezultat te je HNK u Šibeniku za kraj godine evidentirao Višak prihoda u iznosu od 24.978,82 eura, što je više za 15.723,41 eura u odnosu na prethodno razdoblje.

Izvanbilančni zapisi odnose se na popis ugovornih odnosa te na zgradu Hrvatskog kazališta u Šibeniku čiji je vlasnik osnivač grad Šibenik i ista je evidentirana u poslovnim knjigama osnivača.

Članak 14. Pravilnika propisuje obvezne bilješke uz Bilancu koje je potrebno iskazati u tablicama, a to su:

**Popis ugovornih odnosa koji uz ispunjenje određenih uvjeta mogu postati obveza**

Hrvatsko narodno kazalište u Šibeniku nema ugovorne odnose koji mogu postati obveza u sljedećem razdoblju.

**Popis ugovornih odnosa koji uz ispunjenje određenih uvjeta mogu postati imovina**

U tijeku 2021. realizirani su radovi na projektu Brešan za čije je uredno ispunjenje izvođač STINA ŠIBENIK d.o.o. dostavio bjanko zadužnicu na 50.000,00 kn što u konverziji iznosi 6.636,14 eura. Za isti projekt evidentirana je garancija ĆALETA GRUPA u iznosu 50.000,00 kn odnosno 6.636,14 eura.

**Popis sudskih sporova u tijeku**

Hrvatsko narodno kazalište u Šibeniku u 2023. godini dobilo je sudski spor koji je do tad bio u vanbilančnoj evidenciji te je isti isknjižen po zaprimanju pravomoćne sudske presude. Ne postoje novi sudski sporovi.

Provođenjem obvezne konverzije iz službene valute hrvatska kuna u službenu valutu euro po fiksnom tečaju 7,53450, na dan 1.1.2023. iskazane su tečajne razlike. Razlog je prijenos sintetičkih i analitičkih konta te usklada sintetičkih s analitičkim kontima u razredima 0,1 i 2. Pregled tečajne razlike dan je u tablici.

|  |  |  |  |  |  |
| --- | --- | --- | --- | --- | --- |
| SKUPINA | NAZIV | BILANCA31.12.22.KN | BILANCA 31.12.22.KONVERZIJA U EUR | BILANCA 1.1.23. EUR | RAZLIKAKONVERZIJE STANJA 31.12.22. I BILANCE 1.1.23. |
| 02 | Proizvedena dugotrajna imovina |  1,540,338.71  |  204,438.08  |  204,437.64  | -0.44 |
| 12 | Depoziti, jamčevni polozi i potraživanja od zaposlenih te za više plaćene poreze i ostalo |  39,944.28  |  5,301.52  |  5,301.54  | 0.02 |
| 16 | Potraživanja za prihode poslovanja |  736,002.83  |  97,684.36  |  97,684.69  | 0.33 |
| 19 | Plaćeni rashodi budućeg razdoblja |  341,839.81  |  45,369.94  |  45,369.95  | 0.01 |
| 23 | Obveze za rashode poslovanja |  914,011.44  |  121,310.17  |  121,310.18  | 0.01 |
| 24 | Obveze za nabavu nefinancijske imovine |  138,831.25  |  18,426.07  |  18,426.08  | 0.01 |
| 91 | Vlastiti izvori i ispravak vlastitih izvora |  1,869,088.71  |  248,070.70  |  248,070.26  | -0.44 |
| 92 | Rezultat poslovanja |  69,732.38  |  9,255.08  |  9,255.41  | 0.33 |
| 96 | Obračunati prihodi poslovanja |  102,474.92  |  13,600.76  |  13,600.77  | 0.01 |

Prilikom preuzimanja predloška financijskog izvještaja nastale su tečajne razlike u odnosu na poslovne knjige s datumom 1.1.2023., iste su dane u nastavku:

|  |  |  |  |  |
| --- | --- | --- | --- | --- |
| RAČUN | OPIS STAVKE | IZNOS IZVJEŠTAJ | IZNOS BILANCA | RAZLIKA |
| 0212 | Poslovni objekti | 149,445.12 | 149,445.13 | -0.01 |
| 0221 | Uredska oprema i namještaj | 68,169.05 | 68,169.33 | -0.28 |
| 0223 | Oprema za održavanje i zaštitu | 12,777.14 | 12,777.16 | -0.02 |
| 0227 | Uređaji, strojevi i oprema za ostale namjene | 233,547.34 | 233,547.38 | -0.04 |
| 0242 | Umjetnička djela (izložena u galerijama, muzejima i slično) | 11,637.79 | 11,637.78 | 0.01 |
| 029211 | Ispravak vrijednosti građevinskih objekata | 149,445.12 | 149,445.13 | -0.01 |
| 02922 | Ispravak vrijednosti postrojenja i opreme | 190,002.77 | 190,003.55 | -0.78 |
| 042 | Sitni inventar i auto gume u uporabi | 128,396.14 | 128,396.38 | -0.24 |
| 049 | Ispravak vrijednosti sitnog inventara | 128,396.14 | 128,396.38 | -0.24 |
| 124 | Potraživanja za više plaćene poreze i doprinose | 2,430.81 | 2,430.82 | -0.01 |
| 129 | Ostala potraživanja | 1,942.80 | 1,942.82 | -0.02 |
| 165 | Potraživanja za upravne i administrativne pristojbe, pristojbe po posebnim propisima i naknade | 6,555.84 | 6,555.86 | -0.02 |
| 166 | Potraživanja za prihode od prodaje proizvoda i robe te pruženih usluga i povrat po protestiranim jamstvima | 9,165.09 | 9,165.41 | -0.32 |
| 193 | Kontinuirani rashodi budućih razdoblja | 45,369.94 | 45,369.95 | -0.01 |
| 231 | Obveze za zaposlene | 44,119.39 | 44,119.40 | -0.01 |
| 232 | Obveze za materijalne rashode | 71,440.85 | 71,440.83 | 0.02 |
| 239 | Ostale tekuće obveze | 5,749.93 | 5,749.95 | -0.02 |
| 24 | Obveze za nabavu nefinancijske imovine | 18,426.07 | 18,426.08 | -0.01 |
| 9111 | Vlastiti izvori iz proračuna | 248,070.70 | 248,070.26 | 0.44 |
| 92211 | Višak prihoda poslovanja | 33,399.96 | 33,400.29 | -0.33 |
| 96 | Obračunati prihodi poslovanja | 13,600.76 | 13,600.77 | -0.01 |
| dio 16 | Potraživanja za prihode poslovanja - dospjela | 91,330.34 | 91,330.47 | -0.13 |
| dio 16 | Potraživanja za prihode poslovanja - nedospjela | 7,260.52 | 7,260.72 | -0.20 |
| 12911 | Potraživanja za naknade koje se refundiraju | 444.05 | 444.06 | -0.01 |
| 12912 | Potraživanja za predujmove | 97.69 | 97.68 | 0.01 |
| 12921 | Ostala nespomenuta potraživanja | 1,401.07 | 1,401.08 | -0.01 |
| dio 23 | Obveze za rashode poslovanja - dospjele | 49,957.36 | 49,957.35 | 0.01 |
| dio 23 | Obveze za rashode poslovanja - nedopsjele | 71,352.81 | 71,352.82 | -0.01 |
| dio 24 | Obveze za nabavu nefinancijske imovine - nedospjele | 17,943.29 | 17,943.30 | -0.01 |

1. **BILJEŠKE UZ RAS-FUNKCIJSKI**

Hrvatsko narodno kazalište u Šibeniku posluje kao javna ustanova, proračunski korisnik grada Šibenika, a temeljem Statuta Hrvatskog narodnog kazališta (br.43-22/2023) i Odluke o *osnivanju kazališta – Hrvatsko narodno kazalište u Šibeniku* ("Službeni glasnik Grada Šibenika" br. 5/10., 8/11., 9/13., 4/19. i 6/20.), a u skladu *Zakona o kazalištima* (˝Narodne novine˝ br. 23/23.), po funkcijskoj klasifikaciji razvrstava se pod šifrom 082.

Osnovna djelatnost Hrvatskog narodnog kazališta u Šibeniku je priprema i organizacija, te javno izvođenje dramskih, plesnih, glazbenih, glazbeno-scenskih, lutkarskih i drugih scenskih djela.

U izvještaju o rashodima prema funkcijskoj klasifikaciji rashodi poslovanja razreda 3 i rashodi za nabavu nefinancijske imovine razreda 4 svrstani su kao takvi pod šifrom 082 – služba kulture u ukupnom iznosu od 1.381.167,27 eura.

1. **BILJEŠKE UZ P-VRIO**

HNK u Šibeniku u 2023. godini bilježi promjene u obujmu imovine, i to u iznosu od 1.159,29 eura. Navedeno smanjenje vidljivo je na proizvednoj dugotrajnoj imovini (šifra P018) u iznosu od 195,50 eura uslijed otpisa imovine tokom godišnjeg popisa u 2023. godini. Isto tako, preostali iznos smanjenja bilježimo na potraživanjima za prihode poslovanja (šifra P029) u iznosu od 963,79 eura te smanjenje na P036 Obveza za rashode poslovanja u iznosu 390,12 kao rezultat cjelokupnog godišnjeg popisa.

1. **BILJEŠKE UZ OBVEZE**

Prilikom preuzimanja predloška financijskog izvještaja nastale su tečajne razlike u odnosu na stanje u bilanci 1.1. 2023. godine. Kao što je prethodno vidljivo iz popisa tečajnih razlika uz izvještaj Bilanca, promjene na obvezama iznosile su 0,02 eura. Konverzija sintetičkog konta iznosila je 139.736,24 eura, a obveze na početku izvještajnog razdoblja na V001 iskazane su u iznosu 139.736,26 eura.

Pod V006 iskazano je stanje obveza na kraj godine koje iznose 118.593,43 eura, od čega su nedospjele obveze iskazane na V009 u iznosu od 85.260,24 eura, a dospjele obveze iskazane su pod V007 i iznose 33.333,19 eura.

Za cjelokupne obveze iskazane na kraj izvještajnog razdoblja osigurana su sredstva u financijskom planu 2023. godine te se očekuje podmirenje kroz prvo tromjesečje 2024. godine.

Voditelj računovodstva Ravnatelj HNK u Šibeniku

Josipa Vidović Ninić, mag.oec. Jakov Bilić, mag.art.